En mand kørte sin varevogn op i en tysk lastbil. De to biler hang derefter sammen i varevognens kofanger. Motorvejen måtte efterfølgende afspærres.

Natten til tirsdag kørte en mand sin varevogn op i bagenden af en tysk sættevogn. Uheldet skete i sydgående retning på motorvej E45 ud for Døstrup. På grund af uheldet måtte motorvejen spærres af fra frakørsel 33 Haverslev og frakørsel 34 Hobro Nord, ind til der var ryddet op. Den danske fører af varebilen, blev efterfølgende kørt til traumecenteret på Aalborg Sygehus, men er ikke kommet noget til. Det oplyser Nordjyllands Politi. Den tyske chauffør på sættevognen kom ikke til skade ved uheldet, og han var i stand til at fortsætte. Manden, der kørte op i den tyske lastbil, kan måske se frem til en bøde for uopmærksomhed.